08/05/2020 | Administración LocalMunicipal
Bergondo
Secretaría
Modificación das bases do I Concurso de Poesía Filomena Dato do Concello de Bergondo

ANUNCIO DE INFORMACIÓN PÚBLICA Pola alcaldía presidencia, por Resolución nº 545/2020, do 30-04-2020, adoptouse o acordo que a continuación se transcribe literalmente: Alejandra Pérez Máquez, alcaldesa-presidenta do Concello de Bergondo (A Coruña) Asunto. Modificación das Bases do I Concurso de Poesía Filomena Dato do Concello de Bergondo Expediente.2020/X999/000012 Con data 14 de xaneiro de 2020, mediante Resolución da alcaldía núm.39/2020, acordouse, aprobar a convocatoria do I Concurso de Poesía Filomena Dato Concello de Bergondo, e as súas bases reguladoras, publicalas no Boletín Oficial da Provincia, comunicando a citada presente resolución á Intervención municipal e á Xunta de Goberno Local. Con data 21 de xaneiro de 2020, no BOP núm.13, publicáronse as bases do citado Premio e deuse conta á Xunta de Goberno Local do 23 de xaneiro. Nas bases 5 e 6 das reguladoras do Premio recollíase, textualmente: “. 5. O prazo de admisión de orixinais estará aberto ata o 1 de abril de 2020.6. As deliberacións do xurado son secretas. A súa decisión faráse pública no mes de maio e o acto de entrega do premio terá lugar antes do día 31 de maio de 2020, acto no que se contará coa presenza da autora ou autor. O xurado pode declarar deserto o premio.” Debido á situación excepcional provocada polo COVID-19, e visto o Real Decreto 463/2020, do 14 de marzo, polo que se declara o estado de alarma para a xestión da situación de crise sanitaria ocasionada polo COVID -19, ( BOE núm.67 do 14 de marzo) e a súa modificación operada polo Real Decreto 465/2020, de 17 de marzo (BOE núm.73 do 18 de marzo), a súa primeira prórroga, aprobada polo Real Decreto 476/2020, de 27 de marzo,(BOE núm.86 do 28 de marzo de 2020), a súa segunda prórroga aprobada polo Real Decreto 487/2020, de 10 de abril, (BOE núm.101 do 11 de abril) e a sua terceira prórroga aprobada polo Real Decreto 492/2020, de 24 de abril, (BOE núm.115 do 25 de abril); e atendendo á Disposición adicional 3ª. 3 do Real Decreto 463/2020, do 14 de marzo, polo que se declara o estado de alarma para a xestión da situación de crise sanitaria ocasionada polo COVID-19 e “na que se suspenden termos e interrómpense os prazos para a tramitación dos procedementos das entidades do sector público. O cómputo dos prazos retomarase no momento no que perda vixencia o presente real decreto ou, no seu caso, as prorrogas do mesmo ”, no uso das atribucións que me outorga a lexislación do réxime local, RESOLVO: Primeiro. Modificar as bases publicadas no BOP número 13, de 21 de xaneiro, no punto 5, onde di “ O prazo de admisión de orixinais estará aberto ata o 1 de abril de 2020 ” e no punto 6 que di “ As deliberacións do xurado son secretas. A súa decisión farase pública no mes de maio e o acto de entrega do premio terá lugar antes do día 31 de maio de 2020, acto no que se contará coa presenza da autora ou autor. O xurado pode declarar deserto o premio ”; quedando redactados da seguinte maneira: “5. O prazo de admisión de orixinais estará aberto ata que se sinale unha data límite de recepción, que será publicitada con 15 días naturais de antelación.6. As deliberacións do xurado son secretas. Debido á situación excepcional provocada pola emerxencia sanitaria provocada polo COVID-19, as deliberacións do xurado levaranse a cabo no prazo máximo de dous meses, dende a data de finalización de recepción dos orixinais. O acto de entrega do premio terá lugar na data que se sinale no anuncio no que se indique a data final de recepción dos orixinais. O citado acto contará coa presenza da autora ou autor. O xurado pode declarar deserto o premio.” Segundo. As novas datas, tanto de límite de recepción dos orixinais como do acto de entrega do premio, serán publicadas no Boletín Oficial da Provincia, na páxina web e redes sociais do concello de Bergondo Terceiro. Publicar a presente Resolución no Boletín Oficial da Provincia, na páxina web e redes sociais do concello de Bergondo” Bergondo, 30 de abril de 2020 A alcaldesa-presidenta Alejandra Pérez Máquez